PATVIRTINTA

Trakų r. Lentvario Motiejaus Šimelionio gimnazijos direktoriaus

2017 m. rugpjūčio 29 d.

įsakymu Nr. V-137

**TRAKŲ R. LENTVARIO MOTIEJAUS ŠIMELIONIO GIMNAZIJOS 2017-2018 M.M.**

**PRIEŠMOKYKLINIO UGDYMO ORGANIZAVIMO TVARKOS APRAŠAS**

**I. BENDROSIOS NUOSTATOS**

1. 2017-2018 mokslo metų Lentvario Motiejaus Šimelionio priešmokyklinio ugdymo organizavimo tvarkos aprašas reglamentuoja priešmokyklinio ugdymo programos įgyvendinimą ikimokyklinio ugdymo įstaigoje (toliau – Gimnazijoje). Jis parengtas vadovaujantis Trakų rajono savivaldybės tarybos sprendimu ,,Dėl priešmokyklinio ugdymo organizavimo Trakų rajono savivaldybės švietimo įstaigose tvarkos aprašo“ patvirtintu 2016 m. gruodžio 8 d. Nr. S1-283, Lietuvos Respublikos Švietimo įstatymu (Žin., 1991, Nr. 23-593; 2003, Nr. 63-2853; 2011, Nr. 38-1804; 2013, Nr. V-1106; 2016, Nr. V-674), Priešmokyklinio ugdymo organizavimo tvarkos aprašu, patvirtintu Lietuvos respublikos švietimo ir mokslo ministro 2005 m. spalio 29 d. įsakymu Nr. ISAK-2173, Priešmokyklinio ugdymo organizavimo modelių aprašu, patvirtintu Lietuvos Respublikos švietimo ir mokslo ministro 2003 m. spalio 29 d. įsakymu Nr. ISAK-1478, Švietimo ir mokslo ministro Priešmokyklinio ugdymo bendrąją programa, patvirtinta Lietuvos Respublikos švietimo ir mokslo ministro 2014 m. rugsėjo 2 d. įsakymu Nr. V-779, Priešmokyklinio ugdymo standartu, patvirtintu Lietuvos vaiko gerovės komisijos sudarymo ir jos darbo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. balandžio 11d. įsakymu Nr. V-579, Mokyklos Vaiko gerovės komisijos sudarymo ir jos darbo organizavimo tvarkos aprašu patvirtintu 2017m. gegužės 2d. įsakymu Nr. V-319, Lietuvos Respublikos Higienos Norma NH 75:2010 ,,Įstaiga, vykdanti ikimokyklinio ir (ar) priešmokyklinio ugdymo programą. Bendrieji sveikatos saugos reikalavimai“.

2. Priešmokyklinio ugdymo tvarkos aprašu siekiama padėti pedagogams, vykdantiems priešmokyklinio ugdymo programą, tikslingai, kryptingai, veiksmingai planuoti, organizuoti ir įgyvendinti priešmokyklinio ugdymo programą.

**II. TIKSLAI IR UŽDAVINIAI**

3. Padėti tikslingai ir kryptingai planuoti, organizuoti ir įgyvendinti priešmokyklinio ugdymo programą:

3.1. individualizuoti ir diferencijuoti ugdymo turinį;

3.2. kurti ir tobulinti ugdymo(si) veiklos modelius;

3.3 tikslingai organizuoti logopedinę pagalbą spec. poreikių vaikams;

3.4. tikslingai organizuoti priešmokyklinių grupių vaikų maitinimą, dienos ir ugdymo režimą.

**III. BENDRIEJI PRIEŠMOKYKLINIO UGDYMO REIKALAVIMAI**

4. Priešmokyklinis ugdymas:

4.1. yra privalomas ir pradedamas teikti vaikui, kai tais kalendoriniais metais jam sueina 6 metai;

4.2. gali būti teikiamas anksčiau tėvų (globėjų) prašymu, vadovaujantis Vaiko brandumo mokytis pagal priešmokyklinio ir pradinio ugdymo programas įvertinimo tvarkos aprašu, patvirtintu Lietuvos Respublikos švietimo ir mokslo ministro 2005 m. spalio 29 d. įsakymu Nr. ISAK-2173 „Dėl Vaiko brandumo mokytis pagal priešmokyklinio ir pradinio ugdymo programas įvertinimo tvarkos aprašo patvirtinimo“, bet ne anksčiau, negu jam tais kalendoriniais metais sueina 5 metai;

4.3. nėra teikiamas vaikui, kuriam tais kalendoriniais metais sueina 7 metai, išskyrus atvejus, nustatytus Tvarkos aprašo 4.5 papunktyje;

4.4. vykdomas pagal Programą, kurios minimali trukmė – 640 valandų (20 val. per savaitę). Gimnazija organizuoja ugdymą, kurio trukmė (36 val. per savaitę);

4.5. gali būti teikiamas ilgiau nei vienerius metus vaikui, kuriam reikia nuolatinės kvalifikuotų specialistų pagalbos bei sveikatą tausojančio dienos režimo, tėvų (globėjų) prašymu ir vadovaujantis Vaiko, kuriam tais kalendoriniais metais sueina 7 metai ir kuriam reikalinga nuolatinė kvalifikuotų specialistų pagalba bei sveikatą tausojantis dienos režimas, ugdymo ikimokyklinio ugdymo įstaigoje arba namuose pagal vaiko ugdymosi poreikiams pritaikytą ugdymo programą organizavimo tvarkos aprašu, patvirtintu Lietuvos Respublikos švietimo ir mokslo ministro 2007 m. rugsėjo 14 d. įsakymu Nr. ISAK-1836 „Dėl Vaiko, kuriam tais kalendoriniais metais sueina 7 metai ir kuriam reikalinga nuolatinė kvalifikuotų specialistų pagalba bei sveikatą tausojantis dienos režimas, ugdymo ikimokyklinio ugdymo įstaigoje arba namuose pagal vaiko ugdymosi poreikiams pritaikytą ugdymo programą organizavimo tvarkos aprašo patvirtinimo“.

5. Priešmokyklinio ugdymo organizavimo forma yra priešmokyklinio ugdymo grupė (toliau – Grupė).

**IV. MODELIAI**

6**.** Modeliai pasirinkti vadovaujantis Trakų rajono savivaldybės tarybos sprendimu ,,Dėl priešmokyklinio ugdymo organizavimo Trakų rajono savivaldybės švietimo įstaigose tvarkos aprašo“ patvirtintu 2016 m. gruodžio 8 d. Nr. S1-283.

7. Grupės darbo/veiklos ypatumų visuma – yra vadinama priešmokyklinio ugdymo organizavimo modeliu (toliau – Modelis).

8. Priešmokyklinio ugdymo organizavimo **I modelis – Priešmokyklinė grupė**, kurios veiklos trukmė iki 10 val. 30 min. per dieną. Pasirinkus šį modelį, turi būti sudaromos tinkamos sąlygos vaikų poilsiui ir maitinimui – pakankamai laiko skiriama pusryčiams, pietums, pavakariams, numatomas laikas ir vieta vaikų poilsiui. Pagal šį Modelį priešmokyklinėje grupėje dirba priešmokyklinio ugdymo pedagogas ir auklėtojos padėjėja.

9. Priešmokyklinio ugdymo organizavimo **II modelis –** **Jungtinė grupė**, kurios veiklos trukmė iki 10 val. 30 min. per dieną. Pagal šį Modelį priešmokyklinio ugdymo grupė jungiama su ikimokyklinio ugdymo grupe. Priklausomai nuo priešmokyklinio ir ikimokyklinio amžiaus vaikų skaičiaus grupėje dirba priešmokyklinio ugdymo pedagogas ir auklėtojos padėjėja arba auklėtojas ir auklėtojo padėjėjas. Pasirinkus šį Modelį ugdymo procesą pedagogas privalo diferencijuoti ir pritaikyti skirtingo amžiaus vaikams.

10. Grupėse vaikų skaičius neviršija pagal amžiaus grupes Lietuvos higienos normoje HN75:2010 ,,Įstaiga, vykdanti ikimokyklinio ir (ar) priešmokyklinio ugdymo programą. Bendrieji sveikatos saugos reikalavimai“, patvirtintoje Lietuvos Respublikos sveikatos apsaugos ministro 2010 m. balandžio 22 d. įsakymu Nr. V-313 (Žin., 2010, Nr. 50-2454), nurodyto vaikų skaičius.

11. 2017 m. rugsėjo 1 d. gimnazijoje sukomplektuota 1 jungtinė priešmokyklinio ugdymo grupė – II modelis. Grupėje ugdysis 14 priešmokyklinio amžiaus vaikų ir 5 ikimokyklinio amžiaus vaikai;

12. Priešmokyklinis ugdymas vykdomas pagal Priešmokyklinio ugdymo bendrąją programą (toliau – Programa) ir Tarptautinę programą ,,Zipio draugai“.

**V. PRIEŠMOKYKLINIO UGDYMO PEDAGOGAI IR KITI MOKYTOJAI**

13. Priešmokyklinio ugdymą vykdo priešmokyklinio ugdymo pedagogai, kiti specialistai, teikiama logopedinė ir socialinė pagalba:

14. Priešmokyklinio ugdymo pedagogas dirbantis priešmokyklinėje grupėje:

14.1. organizuoja ugdomąją veiklą pagal Programą, atsižvelgiant į patvirtinto Modelio ypatumus, individualius vaikų poreikius. Nepriklausomai nuo Modelio, priešmokyklinio ugdymo procesas yra privalomas, vientisas, neskaidomas į atskiras sritis (atskirus dalykus) ir vyksta integruotai visą Modelyje nustatytą laiką;

14.2. **siekdamas dermės ir ugdymo tęstinumo tarp priešmokyklinio ir pradinio ugdymo programų, yra susipažinęs su pirmos klasės ugdymo programos nuostatomis, skirtomis pirmai-antrai klasei;**

14.3. atlieka kitus darbus, nurodytus jo pareigybės aprašyme, kuris parengtas pagal Priešmokyklinio ugdymo pedagogo pavyzdinį pareiginį aprašą, patvirtintą Lietuvos Respublikos švietimo ir mokslo ministro 2003 m. lapkričio 10 d. įsakymu Nr. ISAK-1581 (Žin., Nr. 111-4971).

**VI. PRIEŠMOKYKLINIO UGDYMO ORGANIZAVIMAS**

15. Gimnazija:

15.1. informuoja tėvus (globėjus) apie priešmokyklinio ugdymo organizavimą ikimokyklinio ugdymo įstaigoje;

15.2. mokymo sutartį su tėvais (globėjais) pasirašo mokslo metams arba Programos įgyvendinimo laikotarpiu.

15.3. kai ugdymo sutartis pasirašoma mokslo metams, pasibaigus Programos įgyvendinimo laikotarpiu, priešmokyklinio ugdymo grupė jungiama su ikimokyklinio ugdymo grupe ir vaikams organizuojamas vaikų priežiūra ar kita neformali veikla;

15.4. pasirašius mokymo sutartį ją įregistruoja Mokymo sutarčių registracijos žurnale;

15.5. po mokymo sutarties pasirašymo vaiką įregistruoja Mokinių registre nurodant pirmąją mokinio ugdymosi dieną. Iš Mokinių registre sukauptų duomenų – mokinio vardas ir

pavardė; asmens kodas; atvykimo data (pirmoji mokinio ugdymosi diena); namų adresas; grupė, į kurią mokinys atvyko; grupė, kurioje mokinys ugdosi; grupė, iš kurios mokinys išvyko; įsakymo apie išvykimą data ir numeris; Mokykla, į kurią mokinys išvyko ugdytis / mokytis, – surašoma į Moksleivių abėcėlinę knygą;

15.6. Moksleivių abėcėlinėje knygoje ugdytinių pavardes ir vardus surašo abėcėlės tvarka. Informacija atnaujinama, jei pasikeičia mokinio gyvenamosios vietos adresas, vardas arba pavardė, o buvęs įrašas išsaugomas. Tuo atveju, kai nežinoma, į kokią Mokyklą mokinys yra išvykęs, gali būti įrašoma: užsienio valstybės, savivaldybės pavadinimas arba „Nežinoma“. Išvykus iš Mokyklos priešmokyklinės grupės mokiniui, baigusiam Programą, įrašoma ,,baigė Programą“, nebaigusiam Programos, - ,,nebaigė Programos“. Kitų mokslo metų Moksleivių abėcėlinės knygos aplankas Mokinių registre formuojamas iš atitinkamais mokslo metais sukauptų mokinių duomenų, patikslinus informaciją apie mokinio grupę / klasę, kurioje jis ugdosi / mokosi, ir įrašius duomenis apie tais mokslo metais išvykusius ir atvykusius mokinius.

16. Gimnazija esant reikalui teikia vaiko pasiekimų vertinimo rekomendacijas pradinių klasių mokytojams.

17. Vaikų pažangą ir pasiekimus vertina priešmokyklinio ugdymo pedagogai, kiti specialistai, dirbantys su priešmokyklinio amžiaus vaikais:

17.1. vertina vaikų pažangą ir pasiekimus vadovaudamasis Programa;

17.2. per 4 savaites nuo Programos pradžios atlieka vaikų pirminį pasiekimų vertinimą ir aptaria jį su tėvais (globėjais);

17.3. pagal gimnazijos nustatytą formą vaikų pasiekimus fiksuoja vaiko pasiekimų apraše, aplanke;

17.4. įgyvendinęs Programą, atlieka vaikų galutinį pasiekimų vertinimą, aptaria jį su tėvais (globėjais) ir parengia rekomendaciją pradinių klasių mokytojui;

17.5. vaiko, turinčio specialiųjų ugdymosi poreikių, pasiekimus vertina kartu su švietimo pagalbos specialistu (-ais), dirbusiu (-iais) su vaiku ir parengia rekomendaciją pradinių klasių mokytojai ir mokyklos švietimo pagalbos specialistui (-ams);

17.6. vaikų pažangą Programos įgyvendinimo laikotarpiu vertina nuolat, pasirinkdamas vertinimo būdus ir metodus.

18. Priešmokyklinio ugdymo pedagogai per 2 savaites nuo programos įgyvendinimo pradžios parengia ilgalaikius grupių ugdomosios veiklos planus pagal Programą. Ilgalaikius ugdomosios veiklos planus tvirtina lopšelio-darželio direktorius.

19. Gimnazijos priešmokyklinių grupių vaikų maitinimas ir poilsis organizuojamas vadovaujantis Lietuvos respublikos sveikatos apsaugos ministro 2010 m. balandžio 22 d. įsakymu Nr. V-313 patvirtinta Lietuvos Respublikos Higienos Norma NH 75:2010 ,,Įstaiga, vykdanti ikimokyklinio ir (ar) priešmokyklinio ugdymo programą. Bendrieji sveikatos saugos reikalavimai“.

20. Gimnazija, atsižvelgdamas į tėvų (globėjų) poreikius ir galimybes, su tėvais (globėjais) aptaria ir pasirašo mokymo sutartį, kurioje nurodoma: mokymo sutarties šalys, ugdymo programa, jos pradžios ir pabaigos laikas, jo baigimo forma, šalių įsipareigojimai, mokymo sutarties terminas (ne ilgesnis nei vieneri metai, išskyrus atvejus, numatytus priešmokyklinio ugdymo tvarkos aprašo 4.5 punkte), sutarties keitimo, pagrindai ir padariniai.

21. Gimnazijai ir tėvams (globėjams) pasirašius mokymo sutartį tėvai (globėjai) privalo užtikrinti vaiko punktualų ir reguliarų mokyklos lankymą (jei vaikas negali atvykti, nedelsiant turi informuoti įstaigą).

22. Vaiko lankomumas yra žymimas grupės dienyne, kurio formą Lietuvos Respublikos švietimo ir mokslo ministras.

**VII. SPECIALIŲJŲ POREIKIŲ MOKINIŲ UGDYMO ORGANIZAVIMAS**

23. Vaikui, kuriam nustatyti specialieji ugdymosi poreikiai, Programą pritaiko Grupėje dirbantis priešmokyklinio ugdymo pedagogas (-ai) kartu su pagalbos mokiniui specialistais ir tėvais (globėjais), vadovaudamiesi Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795 „Dėl Mokinių, turinčių specialiųjų ugdymosi poreikių, ugdymo organizavimo tvarkos aprašo patvirtinimo“.

24. Specialiųjų poreikių vaikų ugdymas organizuojamas vadovaujantis Vaiko gerovės komisijos sudarymo ir jos darbo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. balandžio 11 d. įsakymu Nr. V-579, Terakų r. Lentvario Motiejaus Šimelionio gimnazijos vaiko gerovės komisijos sudarymo ir jos darbo organizavimo tvarkos aprašu, patvirtintu gimnazijos direktoriaus 2017 m. rugsėjo įsakymu Nr. V-152.

25. Specialiųjų ugdymosi poreikių turintiems vaikams ugdyti priešmokyklinio ugdymo programą pritaiko priešmokyklinio ugdymo pedagogas, atsižvelgdamas į vaiko poreikius, lopšelio-darželio vaiko gerovės komisijos rekomendacijas. Priešmokyklinio ugdymo pedagogus konsultuoja Trakų pedagoginės psichologinės tarnybos specialistai. Vaiko, turinčio specialiųjų ugdymosi poreikių, pasiekimus vertina priešmokyklinio ugdymo pedagogas kartu su logopedu ir socialiniu pedagogu.

**VIII. ATOSTOGOS**

26. Programos įgyvendinimo laikotarpiu vaikų, ugdomų pagal priešmokyklinio ugdymo programą, atostogos organizuojamos pagal pradinio ugdymo mokykloms nustatytą mokinių atostogų laiką ir tėvų (globėjų) poreikius.

27. Vadovaujantis 2017-2018 mokslo metų pradinio ugdymo programos bendrojo ugdymo plano, patvirtintu Lietuvos Respublikos švietimo ir mokslo ministro 2015 m. gegužės 6 d., priešmokyklinio ugdymo grupių vaikams 2017-2018 m. m. skiriamos atostogos.

|  |  |  |
| --- | --- | --- |
| **Atostogos** | **Prasideda** | **Baigiasi** |
| Rudens atostogos | 2017-10-30 | 2017-11-03 |
| Žiemos (Kalėdos) | 2017-12-27 | 2018-01-03 |
| Žiemos atostogos | 2018-02-19 | 2018-02-23 |
| Pavasario atostogos | 2018-04-03 | 2018-04-06 |

**IX. RENGINIAI**

28. Renginiai organizuojami pagal gimnazijos direktoriaus patvirtintus 2017m., 2018m. veiklos planus.

**X. BAIGIAMOSIOS NUOSTATOS**

29. Programa finansuojama iš valstybės biudžeto, vadovaujantis Mokinio krepšelio lėšų apskaičiavimo ir paskirstymo metodika, patvirtinta Lietuvos Respublikos Vyriausybės 2001 m. birželio 27 d. nutarimu Nr. 785 „Dėl Mokinio krepšelio lėšų apskaičiavimo ir paskirstymo metodikos patvirtinimo“, savivaldybių biudžetų, rėmėjų ir kitomis lėšomis.

\_\_\_\_\_\_\_\_\_\_\_\_\_\_\_\_\_